
Automatisk genereret beskrivelse]
Ni erhvervsskoler sætter med dette projekt fokus på den grønne omstilling i undervisningen.

	


FORLØBSBESKRIVELSE

	Titel på forløbet: 

	De Planetære Grænser


	Uddannelsessted: 

	Rybners Erhvervsuddannelser 


	Uddannelse: 

	Tekniske Erhvervsuddannelser Grundforløb 2 – Smed, Skibsmontør, VVS, Teknisk Design. Kan bruges på de fleste erhvervsuddannelser.


	Fag og niveau: 

	Meritfag – Grøn Fremtid. Kan evt. bruges tværfagligt i mange forskellige fag.

	Undervisningstimer i klokketimer: 

	9-12 timer, 3-4 lektioner pr uge i 3 uger.



	Indhold:

	Forløbet introducerer eleverne til teorien om De 9 Planetære Grænser gennem filmen Breaking Boundaries, faglige oplæg og undersøgende opgaver. Eleverne arbejder med at forstå, hvordan menneskelig aktivitet påvirker jordens miljøsystemer, og de undersøger deres egen branches praksis gennem cases, digitale kilder og observationer fra skoleværksteder eller virksomheder. De udvikler derefter faglige ideer og løsningsforslag, der kan bidrage til at mindske miljøbelastningen

	Faglige mål: 

	Målet med forløbet er, at eleverne kan forklare, hvad de planetære grænser er, og hvorfor de er relevante i deres faglige sammenhæng. Eleverne skal kunne anvende deres faglige viden til at undersøge, hvordan deres branche påvirker miljøsystemerne, og kunne udarbejde realistiske og fagligt begrundede forslag til forbedringer. De skal også kunne formidle deres analyser og reflektere over egne valg og handlinger i forhold til grøn omstilling.




	Hold, antal elever, der deltager i undervisningen, fraværsliste vedhæftes:
	




	Vedlagt materiale: 

	· Lærervejledning
· De 9 planetære grænser forklaret (tekst)
· Udforsk grænserne (arbejdsspørgsmål)
· Projektbeskrivelse
· Undersøg dit erhverv (opgave)
· Brainstorm bæredygtige løsninger (opgave)
· Projekt Innovation (opgave)
· Introduktion


	Hvad er nyt ift. det, du plejer at undervise i: 

	Forløbet adskiller sig fra traditionel undervisning ved at være baseret på projektbaseret læring, hvor eleverne arbejder undersøgende og problembaseret med udgangspunkt i deres egen branche. Der indgår miljø faglig teori, og eleverne arbejder med cases og løsningsforslag, der forbinder klimaudfordringer direkte til deres håndværksmæssige praksis. Undervisningen er mere elevstyret, anvendelsesorienteret og tværfaglig end i de sædvanlige forløb.



	Mål ift. grøn omstilling, bæredygtighed, de 17 verdensmål: 

	Forløbet understøtter målsætningerne for grøn omstilling ved at give eleverne indsigt i Jordens miljømæssige råderum og menneskets påvirkning af klima, biodiversitet og ressourcer. 

Eleverne arbejder med at identificere faglige handlinger, der reducerer negativ miljøpåvirkning, og kobler dette direkte til fag som produktion, installation, design og teknisk problemløsning. 

Forløbet relaterer særligt til Verdensmål 9, 11, 12, 13, 14 og 15 og giver eleverne kompetencer til at træffe mere informerede beslutninger i deres uddannelse og fremtidige job.



	Udviklet af: 

	Camilla Christensen

	Dato:

	2025

